**ΘΕΜΑ Δ1**

Αξιοποιώντας τις ιστορικές σας γνώσεις και αντλώντας στοιχεία από τον πίνακα και

τα κείμενα που σας δίνονται, να παρουσιάσετε: α) τις επιπτώσεις από την άφιξη και

την εγκατάσταση των προσφύγων στην εθνολογική σύσταση του πληθυσμού της

Ελλάδας (μονάδες 13) σελ. 167 β΄παράγραφος

και β) τη συμβολή τους στην αγροτική οικονομία της χώρας. Σελ 167: έως πατρίδα τους.

(μονάδες 12) Μονάδες 25

**ΚΕΙΜΕΝΟ Α**

[…] Στη Θράκη, όπου ο ελληνικός πληθυσμός είχε υποστεί δραστική μείωση μετά τη

βουλγαρική κατοχή το 1913, η εγκατάσταση των προσφύγων ήταν άμεση

προτεραιότητα για το ελληνικό κράτος. Με αποτέλεσμα:Το 1924, το ελληνικό στοιχείο έφτασε το

62,1% του πληθυσμού, ενώ, τέσσερα χρόνια αργότερα ένας στους τρεις κατοίκους της

Θράκης ήταν πρόσφυγας. […] Όπως επισήμανε ο πρωθυπουργός Ελευθέριος Βενιζέλος

σε λόγο του το 1929, «…δεν υπήρξε ποτέ εθνικόν ελληνικόν κράτος εξίσου1. μεγάλον,

όπως αυτό το οποίον έχουμε σήμερον (…) και μάλιστα τόσον 2 ομοιογενές».

Γιώργος Γιαννακόπουλος, «Η Ελλάδα με τους πρόσφυγες», στο ΙΣΤΟΡΙΑ ΤΟΥ ΝΕΟΥ

ΕΛΛΗΝΙΣΜΟΥ 1770-2000, τ. 7ο ς , Ελληνικά γράμματα, Αθήνα 2003, σ. 92.

**ΚΕΙΜΕΝΟ Β**

[…] Οι κυβερνήσεις […] εκτελούν μεγάλα εγγειοβελτιωτικά και αρδευτικά έργα, κυρίως

σε τρεις περιοχές, στις πεδιάδες των Σερρών, της Δράμας και της Θεσσαλονίκης:

διευθετούν προς όφελος της γεωργίας κοίτες χειμάρρων και μεγάλων ποταμών, όπως

του Αξιού, του Στρυμόνα κλπ., που με τις πλημμύρες τους νέκρωναν τις παρόχθιες

γαίες σε μεγάλο βάθος, αποξηραίνουν λίμνες […] και τις γαίες τις παραδίδουν σε

ακτήμονες πρόσφυγες και γηγενείς. Ο Γερμανός Stephan Ronhart […] γράφει «Σήμερα

η Ελλάδα, αφότου δέχθηκε στο έδαφός της τα πλήθη των προσφύγων, περικλείει στα

σύνορά της ένα σχεδόν απόλυτα ομογενή χ2 από άποψη γλώσσας και θρησκείας λαό

6.550.000 ψυχών». Και σε άλλο σημείο: «Ο ελληνισμός σώζοντας τους πρόσφυγές του

από την καταστροφή και την εξουθένωση έσωσε ο ίδιος τον εαυτό του και

ανορθώθηκε πάλιν ηθικά, ενώ σύγχρονα συναρμολόγησε σφικτά ολόκληρο τον

εθνικό του κορμό […]». Ομοιογένεια της Ελλάδας =/= ανομοιογένεια μετά τους Βαλκανικούς και τα προβλήματα που προκαλούσε

Απ. Βακαλόπουλος, Νέα Ελληνική Ιστορία, σ. 383-385 στο Αξιολόγηση των μαθητών

της Γ΄ τάξης του Ενιαίου Λυκείου στο μάθημα Θέματα Νεοελληνικής Ιστορίας, τχ. Β,

ΚΕΕ, Αθήνα 2000, σ. 205-206.

**ΚΕΙΜΕΝΟ Γ**

[…] Δόθηκε ιδιαίτερη ώθηση σε τομείς της γεωργίας, όπως η1. αμπελουργία και η

2. μεταξοσκωληκοτροφία ιδιαίτερα στις περιοχές Αξιούπολης, Βέροιας, Έδεσσας,

Αριδαίας, Φλώρινας, και στη 3.ροδοκαλλιέργεια για ροδέλαιο στις περιοχές Έδεσσας,

Βέροιας και Δράμας. Παράλληλα, οι πρόσφυγες […] φύτεψαν 4. αμπέλια αμερικανικής

προέλευσης που δεν προσβάλλονταν από τη φυλλοξήρα. […]

Ρ. Αλβανού, «Οι πρόσφυγες και η αγροτική επανάσταση του Μεσοπολέμου» στο Η

ΙΣΤΟΡΙΑ ΤΗΣ ΜΙΚΡΑΣ ΑΣΙΑΣ, Κυριακάτικη Ελευθεροτυπία, Οκτώβριος 2011, Αθήνα σ.

64.

**ΠΙΝΑΚΑΣ**

Παραγωγή δημητριακών, καπνού και βάμβακος (σε χιλιάδες τόνους)

Έτος Δημητριακά Καπνός Βαμβάκι

|  |  |  |  |
| --- | --- | --- | --- |
| 1921 | 624,8 | 23,3 | 3,8 |
| 1922 | 534,8 | 19,8 |  5,0 |
| 1923 | 602,3 | 37,8 | 8,0 |
| 1924 | 683,0 | 50,2 | 10,2 |
| 1925 | 708,7 | 60,8 | 10,5 |

Παρουσιάζει την εξέλιξη της παραγωγής αγροτικών προϊόντων ,όπως….. την περίοδο 1921-1925. Γενικότερα παρατηρείται αύξηση της παραγωγής: στα δημητριακά παρατηρείται σταθερή ανοδική πορεία, στα καπνά υπερδιπλασιασμός της παραγωγής, σχεδόν τριπλασιασμός.

1925 (Πηγή: Foreign office, 371: annual report on Greece, 1920-25 The State man’ YearBook, 1919-27.) Ιστορία του Ελληνικού Έθνους, τ. ΙΕ΄: Νεώτερος Ελληνισμός από το

1913 ως το 1941, Eκδοτική Αθηνών, Αθήνα 2000, σ. 297.

**ΕΝΔΕΙΚΤΙΚΗ ΑΠΑΝΤΗΣΗ**

**Ιστορική αφήγηση παράθεμα**

EΡΩΤΗΜΑ Α

Σημαντικότερες ήταν οι επιπτώσεις από την άφιξη των προσφύγων στην εθνολογική σύσταση του πληθυσμού της Ελλάδας. Το 1920 η Ελλάδα είχε 20% μη Έλληνες ορθόδοξους, ενώ το 1928 μόλις 6%. Ο ελληνικός πληθυσμός της Δυτικής Θράκης και της Ηπείρου αυξήθηκε. Συγκεκριμένα σύμφωνα με το Α ΚΕΙΜΕΝΟ ο πληθυσμός της Θράκης είχε μειωθεί δραματικά την περίοδο της Βουλγαρικής κατάκτησης (1913) με αποτέλεσμα το κράτος να δώσει προτεραιότητα στην εν λόγω περιοχή και το 1924 το 61% του πληθυσμού να είναι πρόσφυγες ενώ 5 χρόνια αργότερα ένας στους τρεις κατοίκους να είναι Έλληνας της Μικράς Ασίας. Ενώ η Κρήτη, η Λέσβος και η Λήμνος εξελληνίστηκαν πλήρως. Η κυριότερη όμως μεταβολή στην εθνολογική σύσταση λόγω της εγκατάστασης των προσφύγων συνέβη στη Μακεδονία. Το ποσοστό των μη Ελλήνων ορθοδόξων που ήταν 48% το 1920, έπεσε στο 12% το 1928. Η ενίσχυση του ελληνικού χαρακτήρα της Μακεδονίας είχε μεγάλη σημασία για τη διατήρηση της εδαφικής ακεραιότητας της Ελλάδας. Εξάλλου, αραιοκατοικημένες περιοχές της Βόρειας Ελλάδας, κάποιες από αυτές παραμεθόριες, εποικίστηκαν από πρόσφυγες. Με τον τρόπο αυτό κατοχυρώθηκαν οι νέες περιοχές που ενώθηκαν με την Ελλάδα μετά τους Βαλκανικούς πολέμους και ενσωματώθηκαν στον εθνικό κορμό. Μάλιστα στο λόγο του Βενιζέλου πρωθυπουργού της Ελλάδας το 1929 επισημαίνεται ότι η εδαφική έκταση του ελληνικού κράτους και η επίτευξη της ομοιογένειας του πληθυσμού ήταν πρωτοφανή στην ιστορία του, στοιχείο που επιβεβαιώνεται και στο Β ΚΕΙΜΕΝΟ από τον γερμανό ……….., ο οποίος επαναλαμβάνει την αξία του συγκεκριμένου παράγοντα.

ΕΡΩΤΗΜΑ Β

Για ένα διάστημα η άφιξη των προσφύγων φαινόταν δυσβάστακτο φορτίο για την ελληνική οικονομία. Μεσοπρόθεσμα όμως αυτή ωφελήθηκε από την εγκατάσταση των προσφύγων. Την ίδια άποψη έχει και ο γερμανός ……., ο οποίος αναδεικνύει τη σπουδαιότητα του ρόλου των προσφύγων στην οικονομική ανάπτυξη της Ελλάδας του μεσοπολέμου.

Κατ' αρχήν αναδιαρθρώθηκαν οι καλλιέργειες και η αγροτική παραγωγή πολλαπλασιάστηκε. Σε μία δεκαετία (1922-1931) οι καλλιεργούμενες εκτάσεις αυξήθηκαν περίπου κατά 50%, η γεωργική παραγωγή διπλασιάστηκε και εξασφαλίστηκε επάρκεια σε σιτηρά. Οι πρόσφυγες εφάρμοσαν την αμειψισπορά\* και την πολυκαλλιέργεια και στήριξαν το θεσμό της μικρής γεωργικής ιδιοκτησίας. Η έλλειψη γεωργικών εκτάσεων προς διανομή στους πρόσφυγες υποχρέωσε το κράτος να αναλάβει την κατασκευή μεγάλων εγγειοβελτιωτικών έργων, κυρίως στη Μακεδονία, Μάλιστα όπως αναφέρει και το Β ΚΕΙΜΕΝΟ την περίοδο αυτή έγιναν σε διάφορες περιοχές της Μακεδονίας έργα διευθέτησης χειμάρρων και ποταμών που με τις πλημμύρες τους κατέστρεφαν την παραγωγή και έτσι αυξήθηκαν οι καλλιεργήσιμες εκτάσεις οι οποίες δόθηκαν σε ακτήμονες, πρόσφυγες και ντόπιους. Εισήχθησαν νέες καλλιέργειες ή επεκτάθηκαν οι παλιές όπως ο καπνός, το βαμβάκι και η σταφίδα για τη σταφίδα συγκεκριμένα το ΚΕΙΜΕΝΟ Γ αναφέρει πως οι πρόσφυγες καλλιεργητές επέλεξαν ποικιλίες από την Αμερική ανθεκτικές σε ασθένειες για να εξασφαλίσουν την ποιότητα της παραγωγής τους. Μάλιστα ο πίνακας που παρουσιάζει την εξέλιξη της παραγωγής των συγκεκριμένων προϊόντων την περίοδο 1921-1925 μας δείχνει την αύξηση της παραγωγής τους, η οποία σε κάποιες περιπτώσεις διπλασιάζεται ή και τριπλασιάζεται ακόμα. Μια καλλιέργεια στην οποία επιδόθηκαν οι πρόσφυγες ήταν η ροδοκαλλιέργεια σύμφωνα με το ΚΕΙΜΕΝΟ Γ. Η κτηνοτροφία και η πτηνοτροφία βελτιώθηκαν ποσοτικά και ποιοτικά. Η δενδροκομία, η σηροτροφία (πληροφορία που επιβεβαιώνει και το ΚΕΙΜΕΝΟ Γ στις περιοχές της Μακεδονίας) και η αλιεία αναπτύχθηκαν από πρόσφυγες που ήταν ειδικευμένοι σε αυτές τις ασχολίες στην πατρίδα τους.

Από όλα τα παραπάνω επιβεβαιώνεται η σημασία της συμβολής των προσφύγων τόσο στην ενίσχυση της εθνολογικής σύστασης του πληθυσμού, όσο και στην ανάπτυξη της αγροτικής οικονομίας τα χρόνια μετά την Μικρασιατική καταστροφή.